cyanic-selkie/wikianc huggingface dataset:
L'Orfeo
Música
A ópera comeza cunha toccata para trompetas de aire marcial que se repite dúas veces. Cando se toca con instrumentos de época o son pode ser sorprendente para o público moderno; Redlich chámao "demoledor". Estas florituras foron o sinal estándar para o comezo das actuacións na corte de Mantua; o coro de abertura das Vespro della Beata Vergine de 1610, tamén escritas por Monteverdi para a corte dos Gonzaga, emprega a mesma fanfarria. A toccata actuaba como saúdo ao duque; de acordo con Donington, se non tivera sido escrita, o precedente tería requirido que fora improvisado. A medida que o son da toccata da fanfarria se desvanece, é substituída polo ton máis suave do ritornello das cordas que introduce o prólogo de La musica. O ritornello repítese nunha forma abreviada entre cada un dos cinco versos do prólogo, e por completo logo do verso final. A súa función dentro do conxunto da ópera é representar o "poder da música"; como tal se escoita ao final do segundo acto, e de novo ao principio do quinto acto, un dos primeiros exemplos dun leitmotiv operístico. Está estruturada temporalmente como un palíndromo e a súa forma de variacións estróficas permítelle a Monteverdi moldear coidadosamente o tempo musical con fins expresivos e estruturais no contexto da seconda prattica.
Logo do prólogo, o primeiro acto segue na forma dun idilio pastoral. Dous coros, un solemne e outro xovial repítense en orde inversa ao redor da canción amorosa central "Rosa del cel" ("Rosa dos ceos") seguida polas cancións de alabanza dos pastores. O ambiente optimista continúa no segundo acto, con música influenciada pola canción e a danza, de acordo con Harnoncourt, pola experiencia de Monteverdi da música francesa. A repentina entrada de La messaggera coas tristes novas da morte de Euridice, e a confusión e a dor que seguen, refléxanse musicalmente polas duras disonancias e a xustaposición de tonalidades. A música permanece nesta liña ata o final do acto co ritornello de La musica, unha pista de que o "poder da música" pode aínda lograr o triunfo sobre a morte. As instrucións de Monteverdi ao concluír o acto son que os violíns, o órgano e o clavicémbalo quedan en silencio e a música é retomada polos trombóns, os cornettos e o regal, mentres a escena cambia ao Inframundo.
Historia das gravacións
A primeira gravación de L'Orfeo foi publicada en 1939, unha versión da música de Monteverdi adaptada libremente por Giacomo Benvenuti, realizada pola orquestra do Teatro alla Scala de Milán dirixida por Ferrucio Calusio. En 1949, para a gravación da ópera completa a cargo da Orquestra da Radio de Berlín baixo a dirección de Helmut Koch, empregouse o novo medio de discos de longa duración (LP). A chegada das gravacións de LP foi, segundo escribiu posteriormente Harold C. Schonberg, un factor importante no rexurdimento do interese na posguerra pola música renacentista e barroca, e dende mediados da década de 1950 as gravacións de L'Orfeo teñen sido publicadas por moitos selos discográficos. En 1969 a gravación de Nikolaus Harnoncourt e o Concentus Musicus Wien, empregando a edición de Harnoncourt baseada en instrumentos de época, foi eloxiada por "facer soar a música de Monteverdi como el se imaxinara". En 1981 Siegfried Heinrich, co Estudio da Música Antiga da Orquestra de Cámara de Hesse, gravou unha versión que recreaba o final orixinal do libreto de Striggio, engadindo música do ballet de Monteverdi de 1616 Tirsi e Clori para as escenas das Bacantes. Entre as gravacións máis recentes, a de Emmanuelle Haïm de 2004 foi eloxiada polo seu efecto dramático.
Bos días Babilonia
Bos días Babilonia (en Good Morning Babilonia) é un filme franco-italiano de 1987 dirixido polos irmáns Taviani. Foi estreado fóra de competición no Festival de Cannes.
Unzen
Unzen (雲仙市, うんぜんし, Unzen-shi) é un concello da prefectura de Nagasaki no Xapón. Está situada ao noroeste da Illa de Kyūshū e ao sur da prefectura, na península de Shimabara. A súa superficie é de 206,92 km² e a poboación de 47.872 habitantes (2009) e ten unha densidade de poboación de 231 h/km².
A cidade de Unzen foi fundada pola fusión de 7 concellos de vila do distrito de Minamitakaki (Kunimi, Mizuho, Azuma, Aino, Chijiwa, Obama e Minamikushiyama) no ano 2005.
Tropical Rainfall Measuring Mission
Tropical Rainfall Measuring Mission, máis coñecido polo seu acrónimo TRMM, foi un satélite artificial colaboración da NASA e da NASDA xaponesa lanzado nun foguete H-II desde o Centro Espacial de Tanegashima o 27 de novembro de 1997.
Folga xeral
miniatura|O [[proletariado represantdo en Il Quarto Stato, de Giuseppe Pellizza da Volpedo (1888—1907)]] miniatura|Chamamento á folga xeral en [[Alemaña (Vorwärts, 9 de novembro de 1918) no comezo da Revolución de Novembro.]] miniatura|Batalla campal entre folguistas armados e a [[policía nas rúas de Minneapolis, xuño de 1934.]]
Titanic (filme de 1997)
Nos Estados Unidos foi estreada o 19 de decembro de 1997, pero non foi ata primeiros do ano seguinte cando empezou a subir a súa recadación.
Sinopse
Tras oír a historia de Rose, Lovett abandona a súa busca. Soa na popa do Keldysh, Rose colle o Corazón do océano, que estivo no seu poder todos estes anos, e guíndao no mar sobre os restos do Titanic. Mentres ela aparentemente dorme na súa cama, as fotos e o seu vestido reflicten unha vida de liberdade e aventuras, parcialmente inspirada por Jack. Unha Rose moza xúntase con el na Grande Escaleira do Titanic, mentres que todos os que faleceron no naufraxio aplauden.
Joaquín Arias Díaz de Rábago
Traxectoria
Grazas ao matrimonio da súa irmá Carmela Arias con Pedro Barrié de la Maza comezou a traballar na estrutura empresarial do Banco Pastor e mais en concreto na Fundación Barrié, da que foi nomeado vicepresidente como subordinado da súa irmá.
Stefano Ittar
Traxectoria
Entre as realizacións de Stefano Ittar en Catania, cóntanse a Igrexa de San Martino ai Bianchi, Igrexa San Placido e sobre todo a fachada da Collegiata, considerada coma obra mestra e coma un modelo na técnica do claro-escuro.
Trichoglottis atropurpurea
Descrición
É unha planta de pequena a grande que prefire o clima cálido, de hábito epífito cun talo alongado, con ramas, con raíces brancas producidas ao longo do frondoso talo erecto, cara ao ápice do talo ten follas coriáceas dísticas, oblongas a oblongo ovadas, retusas, mucronadas, carenadas. Florece nunha curta inflorescencia axilar, racemosa con 1 ou 2 flores fragrantes e carnosas que aparecen na primavera e verán.
Autostrada A14
miniatura|Autostrada A14 A Autostrada A14, ou Autostrada Adriatica, é unha autoestrada italiana que conecta Bologna con Taranto.
Portugal no Festival de Eurovisión Júnior
Portugal participou por primeira vez no IV Festival de Eurovisión Júnior no 2006.
Roberto Iniesta
Primeiros éxitos musicais
A comezos de 1993, Robe mudouse a Barcelona e creou Q3. Robe dedicou todo ese tempo para compoñer. Propúxolle á discográfica gravar un disco en solitario, pero rexeitou a precaria oferta proposta. Ademais, os membros de Q3 substituían os seus excompañeiros de banda en Extremoduro. Esta formación, durante os concertos dese ano e o seguinte, farían que esa época fose coñecida como a "Era do Caos". A anarquía e imprevisibilidade das actuacións viñan determinadas probablemente polas experiencias e problemas persoais de Robe. A formación cambiou de novo, con novos membros que Iñaki Antón lles presentou a Robe.
Salto á fama
En 1996 o seu álbum Agila deuno a coñecer a nivel estatal. Ese mesmo ano recibe a noticia da morte do seu pai. A entrada á banda do guitarrista e produtor Iñaki "Uoho" Antón, pertencente daquela ao grupo Platero y Tú, foi un punto de inflexión na traxectoria da banda.
Volkswagen
Do Escaravello ao Golf
A finais dos anos 60, a Volkswagen afrontou problemas debido ao fracaso dos "Tipo 3" e "Tipo 4", e tamén do K70, baseado no modelo da montadora NSU. A empresa sabía que a produción do "Käfer" iría terminar nalgún momento, pero o enigma sobre como substituílo transformárase nun pesadelo. A chave para o problema foi a compra, en 1964, da Audi/Auto-Union, a cal posuía os coñecementos sobre tracción dianteira e motores arrefriados con auga que a Volkswagen precisaba para producir un sucesor do "Tipo 1". A influencia de Audi abriu camiño para unha nova xeración de Volkswagens: Polo, Golf e Passat.
Shimabara
O concello de Shimabara limita cos concellos de Unzen e Minamishimabara.
Rudesindo Fernández Vilor
Traxectoria
Foi alcalde de Becerreá na Segunda República. Militante de Izquierda Republicana. Co golpe de Estado do 18 de xullo de 1936 foi detido no depósito de Becerreá o 5 de setembro, saíndo en liberdade o día 11. Foi paseado ao tentar fuxir da Falange. Tamén morreu o seu parente Ovidio Villar Fernández.
Montes Saian
Características
esquerda|miniatura|A «Pedra colgante», nos Saian occidentais, [[montes Ergaki]] Orograficamente son o bordo norte da meseta situada ao noroeste de Mongolia, que a separa de Siberia. Coñécese pouco sobre a súa xeoloxía.
GIMP
Última versión
A última versión do programa foi liberada o 8 de novembro de 2018, despois de 6 anos de traballo no seu desenvolvemento. Parte do traballo realizado consistiu en migrar as bibliotecas de GTK+ a GEGL (Generic Graphical Library), o novo motor de procesamento de imaxes. A versión inclúe numerosas novidades tanto de deseño de interface como de ferramentas novas ou melloradas, dando un pulo ás utilidades para pintores e debuxantes dixitais.
Agena (foguete)
Historia
No ano 1955, a Forza Aérea comezou o programa WS-117L (Weapons System 117L), consistente no desenvolvemento dun sistema de satélites estratéxico, inicialmente adicado ó recoñecemento óptico desde o espazo. En outubro de 1956, a compañía Lockheed gañou o concurso relacionado co programa e converteuse no contratista principal. O elemento principal do programa sería unha nova nave multipropósito con motores de manobra e desprazamento e que sería usada como segunda etapa do foguete lanzador así como transportador do sistema de recoñecemento. A etapa Agena sería desenvolvida basándose no motor foguete de propelente líquido Bell XLR81 e foi coñecido inicialmente como Hustler debido a que o motor foi deseñado orixinalmente para unha cápsula armamentística a reacción para o bombardeiro B-58 Hustler. O motor alimentábase con ácido nítrico e UDMH.
Cinema de autor
Historia e características
Con todo, a expresión "cine de autor" trae consigo múltiples problemas de interpretación. Por unha banda invita ao pensamento historicista de que o autor cinematográfico ten un desenvolvemento lineal da súa carreira, o que o fai predecible en relación aos seus traballos anteriores (isto non é necesariamente certo) e por outra banda a expresión "cine de autor" agrupa a unha serie de realizadores cinematográficos fora do sistema das grandes empresas produtoras de cine estadounidenses, convertendo inmediatamente en "autor" a calquera que pertenza a este grupo "externo".
Tivo unha importante influencia no cine asiático, consolidando a figuras do talle de Nagisa Ōshima con películas como Violence at High Noon (1966), Cruel Story of Youth (1960) e L'empire des senses (1976).
Alícia Sánchez-Camacho
Estudou a Licenciatura en Dereito e accedeu ao Poder Xudicial como xuíza substituta. Estudou un mestrado en Administración pública.
Traxectoria
Sánchez-Camacho foi deputada autonómica pola circunscrición de Barcelona e portavoz do PP catalán. Foi Subdirectora xeral de Formación, directora do Instituto Nacional de Seguridade e Hixiene no Traballo mentres Javier Arenas era Ministro de Traballo e Asuntos sociais, Subdirectora xeral de Formación Profesional, Conselleira laboral da embaixada española en Estados Unidos e Delegada internacional na Organización dos Estados Americanos.
Anima Christi
Latín
Corpus Christi, salva me.
Mike Bibby
Michael "Mike" Bibby, nado o 13 de maio de 1978 en Cherry Hill, Nova Jersey, é un xogador americano de baloncesto profesional que actualmente é axente libre. É un base que foi ao Shadow Mountain High School en Phoenix (Arizona) e despois xogou cos Wildcats da Universidade de Arizona. En 1998, foi elixido no Draft polos Vancouver Grizzlies. Xogou, ademais dos Grizzlies, cos Sacramento Kings, Atlanta Hawks, Washington Wizards e Miami Heat.
Atlanta Hawks
O 16 de febreiro de 2008, os Atlanta Hawks obtiveron a Bibby a cambio de Shelden Williams, Anthony Johnson, Tyronn Lue, Lorenzen Wright e unha elección da segunda rolda do Draft da NBA de 2008.
Ruente
Núcleo de poboación
Da capital destaca o Palacio de Mier, declarado Ben de Interese Cultural con categoría de Monumento o 30 de novembro de 1992. Atópase no barrio de Monasterio. Outras edificacións son a igrexa de Santa María Magdalena (século XVII, reformada en 1909), o casarón da Nogalera (século XVIII, restaurado en 1963), o casarón de Cossío e Terán (no barrio de Gismana) e a casa de Esteban González de Linares, erixida en 1886 nun estilo historicista. Na capital consérvase un cruceiro do século XVIII, cunha cruz de madeira orixinal e relevos representando varias escenas, como as Ánimas do Purgatorio ou Cristo atado a unha columna.
Ademais, nesta localidade atópase a surxencia cársica Fuentona de Ruente. Preto hai unha ponte moi baixa, feita de cachotaría, con nove arcos de medio punto rebaixados. Crese que é de orixe medieval e que formou parte do camiño ou calzada que atravesaba o val de Cabuérniga até Bárcena Mayor, por onde no pasado se ía até Reinosa e de aí a Castela.
Alfredo Stroessner
Golpe de estado de 1954
En 1967 promulgou unha nova Constitución, que foi reformada dez anos máis tarde para crear dispositivos legais que permitisen a prolongación indefinida do seu mandato. Cara ao final do seu longo goberno, a sociedade paraguaia viuse convulsionada por numerosos conflitos políticos, que conduciron a unha asfixiante situación social, que finalmente derivou no derrocamento do réxime, en 1989.
Ruente
Historia
As primeiras referencias atopámolas no ano 978 no Cartulario de Covarrubias que sitúa en Kaor-nega (Cabuérniga) a ermida de San Fructoso de Lamiña. Así mesmo, no ano 1085 aparece constancia do mosteiro de Santa María de Ucieda que máis tarde aparecerá nomeado como "Santa María de La Fuente", "Santa María de La Ruente" e finalmente como "Santa María de Ruente". A pesar de que as súas igrexas aparecen vinculadas ao mosteiro de Cardeña e a outros señoríos eclesiásticos, a maior parte dos veciños eran de behetría. Co paso dos anos, acabarían rendendo vasalaxe a casa de La Vega, ao igual que os veciños de Cabuérniga.
Demografía
Fonte: INE
Administración
O actual (2015) alcalde do municipio é Jaime Díaz Villegas (PRC). As seguintes táboas amosan os resultados das eleccións municipais celebradas no ano 2003, 2007, 2011 e 2015.
Patrimonio relixioso
A igrexa do pobo, Nuestra Señora del Rosario de Lamiña, data tamén do século XVII. Trátase dun pequeno templo dunha nave con capela maior cun retablo do século XVIII. No interior atópase unha pila bautismal con decoracións prerrománicas, traída probablemente da ermida de San Fructuoso.
Tradicións
y si nos van a dar algo,
a pedirlas volveremos,
Gastronomía
A vida tradicional do municipio, ligada tanto á actividade agropecuaria, como á cinexética ou a pesca, dótao dunha variada gastronomía en canto a ingredientes. As hortalizas e os legumes das hortas, así como a gandaría bovina, combínanse cos peixes e mariscos do Cantábrico, a troita do Saja e as pezas de caza maior da Reserva de caza.
Thomas Gottschalk
Wetten, dass..?
O 26 de setembro de 1987 Gottschalk substituíu a Frank Elstner á fronte de Wetten, dass..? e, bardante unha breve pausa entre o 26 de setembro de 1992 e o 27 de novembro de 1993 con Wolfgang Lippert como o seu condutor, moderou o programa ata o 3 de decembro de 2011.
ZDF
No verán de 2005 presentou Gottschalk & Friends, no que convidaba a xente recoñecida e amigos para revisar a súa vida. En agosto dese ano e mais do de 2006 presentou Die Cleversten – Der große Drei-Länder-Check, unha competición por equipos dos tres países de lingua alemá: Alemaña, Austria e Suíza. Entre 2002 e 2004 emitíronse dez episodios de Gottschalk America.
Nutella
Historia
Gianduja é unha mestura que contén aproximadamente 50% de abelás e 50% de chocolate. Foi feito no Piemonte, despois de que os impostos sobre os grans de cacao impediran a fabricación e distribución de chocolate convencional. Pietro Ferrero -que era dono dunha pastelería en Alba, no distrito de Langhe do Piemonte, unha zona coñecida pola produción de abelás- vende un lote inicial de 300 quilogramos (660 libras) de "Pasta Gianduja" en 1946. Este foi orixinalmente un bloque sólido, pero en 1949, Pietro comezou a vender unha versión cremosa, comercializada en 1951 como "Supercrema". En 1963, o fillo de Pietro, Michele renova Supercrema coa intención de comercializalo en toda Europa. A súa composición foi modificada e foi rebautizado co nome de "Nutella". O primeiro tarro de Nutella Ferrero saíu da fábrica de Alba o 20 de abril de 1964. O produto foi un éxito inmediato e segue sendo moi popular.
Cima de Vila, Cereixa, A Pobra do Brollón
Cima de Vila é un lugar da parroquia de Cereixa, no concello lugués da Pobra do Brollón. Está situado a 366 metros de altitude, na estrada LU-652. Aquí está a igrexa parroquial.
Excalibur
A obtención de Excalibur
No Ciclo da Vulgata cóntase que Artur recibe a espada dunha ninfa chamada a Dona do Lago. Porén hai outra historia (máis difundida, mais que segundo os primeiros escritos non era a orixinal) na cal se conta que Artur obtivo Excalibur ao extraela dunha pedra, e que a espada foi forxada por Merlín. En resumo, Excalibur é a espada máis poderosa que nunca existiu, pois dáballe o poder a quen a posuíra de non ser ferido nunca.
Aleksei Ovchinin
Traxectoria
Ovchinin graduouse na Escola Eisk de Pilotos da Forza Aérea en 1992. Foi seleccionado como cosmonauta en outubro de 2006, participando nas misións Soiuz TMA-20M, Soiuz MS-10 e Soiuz MS-12 e sendo membro das expedicións 47, 48, 59 e 60 á Estación Espacial Internacional, pasando un total de 172,16 días no espazo.
José María Fórneas Besteiro
Traxectoria
Licenciado en Filoloxía Semítica (1952) e Filoloxía Románica (1953) pola Universidade Central de Madrid. Foi profesor da Escola de Idiomas do Cairo (1955-1957), catedrático de Lingua Árabe na Escola de Comercio de Cádiz e profesor do Instituto de Ensinanza Media de Ceuta (1963).
Galería de imaxes de lagos e lagoas de Galicia
Galería de imaxes de lagos e lagoas de Galicia.
O Falcón, Cereixa, A Pobra do Brollón
O Falcón é un lugar da parroquia de Cereixa, no concello lugués da Pobra do Brollón. Está situado a 361 metros de altitude na beira do río Saa.
Leonor Urraca de Castela
Matrimonio e descendencia
Os fillos nacidos desta unión, os denominados Infantes de Aragón, foron:
Número UN
Os números UN ou números da ONU ou identificadores UN (UN IDs) son números de catro díxitos que identifican as substancias perigosas, e outras mercadorías (como explosivos, líquidos inflamables, substancias tóxicas, etc.) coa finalidade de que sexan utilizados para identificalas durante o seu transporte internacional. Algunhas substancias perigosas teñen o seu propio número UN (por exemplo, o da acrilamida é UN2074), mentres que ás veces se lle dá un mesmo número a todo un grupo de substancias químicas ou produtos que teñen similares propiedades (por exemplo, os líquidos inflamables, se non se especifica outra cousa, levan o número UN1993). Un composto químicoen estado sólido pode recibir un número distinto que cando está en estado líquido se as súas propiedades en canto á perigosidade son significativamente diferentes. As substancias con diferentes niveis de pureza (ou concentración en solución) poden tamén recibir diferentes números UN.
Mulleres na Enxeñaría
Índices de enxeñeiras nos distintos graos
As mulleres son minoría nos estudos de enxeñaría. O grao de disparidade varía dependendo da enxeñaría. As mulleres tenden a interesarse máis en enxeñaría agrícola e ambiental. Están, polo tanto, ben representadas en programas ambientais e biomédicos, recibindo 40-50% dos graos que outorgou Estados Unidos en 2015. Porén, as mulleres obteñen menos graos en enxeñaría mecánica, eléctrica e informática.
Torre del Greco
Xeografía
O territorio do municipio está situado no Parque Nacional do Vesuvio, entre este volcán e o golfo de Nápoles.
Codorníu
Codorníu é unha empresa familiar catalá adicada á produción e comercialización de cava e viño.
Alfabeto éuscaro
O alfabeto éuscaro (en éuscaro: euskal alfabetoa) é o alfabeto utilizado para escribir a lingua éuscara. Segundo á Euskaltzaindia, o alfabeto éuscaro contén 27 letras.
Estatuto de autonomía de Galicia de 1936
miniatura|300px|Facsímile do Estatuto de Galicia de 1936 en [[pdf.]] O Estatuto de autonomía de Galicia de 1936 foi un estatuto de autonomía, apoiado maioritariamente en referendo o 28 de xuño, pero que non chegou a ser aprobado en Cortes, e tan só foi admitido a trámite, por mor da guerra civil española e tamén debido a que Galicia foi territorio en poder dos sublevados dende o inicio da contenda.
Xeorxia no Festival de Eurovisión Júnior
Votacións
Xeorxia deu máis puntos a:
Estatuto de autonomía de Galicia de 1936
Antecedentes
Así, non cabe estrañar que a constitución republicana de 1873 declarase o estado como unha República democrática federal, e a Galicia un estado federal integrante da nación española cunha elevada capacidade de autogoberno. Pero, como queira que esta constitución quedou abortada coa reinstauración da monarquía en 1874 e o regreso a un estado puramente centralista, todo quedou en nada.
Control de versións
Historia dos control de versións
Os sistemas de control de versións pódense agrupar en tres períodos históricos de desenvolvemento. Os primeiros sistemas de control, como RCS e SCCS, xestionaban a información por bloques, co que só unha persoa se podía encargar de mudar un ficheiro de cada vez. Os seguintes, como foron CVS, Subversion e Team Foundation Server. Foron máis permisivos e permitiron facer mudanzas simultáneas dos mesmo ficheiros. Mais, cada persoa tiña que primeiro xunguir, unificar, os cambios no seu espazo de traballo e logo enviar ao repositorio central cos cambios xa unificados. Na última xeración de sistemas de control de versións están Bazaar, Git e Mercurial. Estes sistemas non son centralizados e permiten xunguir e enviar os cambios de cada persoa por separado.
Software de control de versións
Pódense clasificar o software de control de versión actual segundo a aproximación de xestión de cambios, que casa co seu desenvolvemento histórico. Poden ser de traballos só locais, no que cada desenvolvedor ou persoa usa o mesmo conxunto de ficheiros ou datos. Pode ser dun modelo cliente-servidor, no que todas os desenvolvedores empregan un único repositorio central. Finalmente, poden ser distribuídos, nos que cada desenvolvedor traballa no seu propio repositorio e fai cambios e xuncións de xeito separado.
Penungulados
Orixe e evolución
A historia evolutiva do grupo deixou numerosas testemuñas fósiles debido á súa resistente dentición, mostrando cambios moi notábeis ao longo da era terciaria. Presentan molares bunodontes, con varias cúspides arredondadas, separadas por vales, emparentados cos molares cuadrituberculados dos condilartros.
Estatuto de autonomía de Galicia de 1936
Seminario de Estudos Galegos
O Seminario de Estudos Galegos presentou un Anteproyeito de Estatuto da Galiza que fora elaborado por Paz Andrade, Lois Tobío, Carballo Calero e Vicente Risco, se ben a redacción foi obra de Lois Tobío e Carballo Calero ; Alexandre Bóveda escribiría un informe económico que acompañaba a proposta, do que Castelao di que "estudaba, con cifras oficiaes, o aspecto económico-fiscal da proposta galeguista, para demostrar que non comprometía os intreses galegos nin prexudicaba os intreses dos demais pobos da Hespaña".
El Alvedosa
El Alvedosa foi un periódico publicado en Redondela en 1884.
Delfín Modesto Brandón
Traxectoria
Mudouse ó Couto Mixto e asumiu o cargo de Xuíz en xaneiro de 1863, sendo elixido para pór fin ós abusos continuos e violacións da soberanía por parte das autoridades portuguesas e españolas. Renunciou ó cargo cando a partición e anexión do territorio era inminente. Foi seguido por un último Xuíz, que rematou o seu mandato coa partición e anexión formal do territorio, entre España e o Reino de Portugal, o 23 de xuño de 1868.
Human (filme de 2015)
Human é un filme documental francés dirixido por Yann Arthus-Bertrand que foi estreado no 2015.
Comarca de Requena-Utiel
A comarca de Requena-Utiel (Plana d'Utiel en valenciano) é unha bisbarra que pertence administrativamente a Comunidade Valenciana, España. É un altiplano castelán que na división provincial de Javier de Burgos de 1833, se incluíu na provincia de Cuenca. Non obstante, foi incorporada á provincia de Valencia en 1851, constituíndo (trala división en dúas provincias das Illas Canarias) a modificación máis importante que sufriu a división provincial de Javier de Burgos con posterioridade ao seu establecemento. miniatura|Mapa da comarca de Requena-Utiel. miniatura|Mapa das bisbarras da Comunidade Valenciana.
Historia
Outro exemplo é o da poboación de Chera, fundada polos almorábides, os cales construíron o seu castelo no século XII, que en 1238 pasou a pertencer ao Reino de Valencia situéndose na fronteira co Reino de Castela. Pola súa situación, durante a Guerra das fronteiras foi tomada por tropas castelás pasando a formar parte dese reino ata 1436, cando finalizou o conflito. En 1525 expúlsanse os mouriscos quedando despoboada ata 1540 cando se establecen nela doce familias cristiás. A partir de entón unifícanse os reinos en España, pero o territorio segue a pertencer a unha familia valenciana ata o 1800, cando pasa ás mans da Duquesa de Almodovar (Córdoba), en 1814 pasa ao Barón de Cortes de Pallás (Valencia), pero xa a finais do século XIX un xudeu madrileño (José Enríquez Juana) compra todos os terreos do señorío, vendéndoos en 1921 a unha familia de Requena (Jordá) e a seis cherans. Anos máis tarde os Jordá venderon as súas terras a outros cherans.
Delimitacións históricas
Requena-Utiel é unha bisbarra histórica que xa aparecía baixo o nome de Pla de Requena no mapa de bisbarras de Emili Beüt: Comarques naturals del Regne de València publicado no ano 1934 (hoxe en día chamada Plana d'Utiel en valenciano). A única diferenza é que os concellos de Chera e Sinarcas (historicamente valencianos), pertencían á bisbarra de Los Montañeses, mentres que o resto de concellos da actual Requena-Utiel, formaron parte de Castela ata o século XIX.
Àngel Colom
Àngel Colom i Colom, nado en Rupit i Pruit (provincia de Barcelona) o 22 de decembro de 1951, é un político catalán, diplomado en maxisterio e mestre de escola, ligado ao independentismo catalán.
Estado de México
O estado de México, é un dos 32 estados do México, localizado no centro do país. Fai fronteira polo norte cos estados de Hidalgo e Querétaro, polo sur cos estados de Morelos e Guerrero, polo oeste co estado de Michoacán, e polo leste cos estados de Tlaxcala e Puebla, e tamén rodea á Cidade de México. A súa área é de 22.499,95 km² e a súa poboación é de 16 187 608 habitantes (2015). A capital do estado é a cidade de Toluca de Lerdo. A súa principal fonte de renda é a industria (o estado posúe unha das maiores zonas industriais do país) tamén conta co turismo e agricultura.
Wikipedia Zero
250px|dereita Wikipedia Zero foi un proxecto da Fundación Wikimedia iniciado en 2012 para achegar o acceso a Wikipedia con dispositivos móbiles sen custo por uso. Este proxecto foi abandonado en 2018.
Robert F. Overmyer
Traxectoria
Foi seleccionado como astronauta pola NASA en 1969, participando nas misións STS-5 e STS-51-B e pasando un total de 12,10 días no espazo.
San Caetano, Alba, Pontevedra
San Caetano é un lugar da parroquia de Alba no concello de Pontevedra, na provincia de Pontevedra. Segundo o IGE, en 2022 tiña 80 habitantes (37 homes e 43 mulleres).
Circuíto de Suzuka
Historia
En 1983 instalouse unha chicane na última curva para frear os coches na recta de boxes e a curva de Degner converteuse en dúas curvas en lugar dunha longa curva, o circuíto tamén se fixo moito máis seguros no ano 1983 mediante a adición de máis barreiras de seguridade, máis zonas de escape e a eliminación das pacas de palla;
Juan Pablo Shuk
Juan Pablo Shuk, nado en Bogotá o 7 de novembro de 1965, é un actor e produtor colombiano. É coñecido polo seu papel antagonista na telenovela Paixón de gabiáns (2003-2004), interpretando ao malvado Fernando Escandón e por interpretar outros viláns. Dende 2010 até 2013 traballou na serie El barco de Antena 3 como Ernesto Gamboa.
Níxer
Independencia
O país obtivo a súa independencia en 1960. O primeiro presidente foi Hamani Diori, que logrou a súa reelección nas eleccións de 1965 e 1970, cun goberno tranquilo e moderado. Mais as fortes secas que se sucederon a partir de 1968 comezaron a xerar un estado de inquietude social e de inestabilidade gobernativa, que conduciron a un primeiro golpe de estado militar en 1974 dirixido polo coronel Seyni Kountché, que derrocou a Diori. Kountché sufriu á súa vez varios intentos golpistas que conseguiron ser abortados. En 1983 elaborou un Consello Lexislativo de Ministros formado por civís e presidido por Oumarou Maname.
Xeografía
Artigo detallado : Xeografia de Níxer miniatura|dereita|Níxer. miniatura|dereita|Imaxe satélite de Níxer. O Níxer atópase no interior da África Occidental, localizada ao sur da Alxeria e Libia e ao norte da Nixeria. A súa área é de 1 267 000 quilómetros cadrados (algo máis do duplo ca a Península Ibérica), dos cales 1 266 700 km² son terra e 300 km² auga. Níxer é o 63° país máis poboado e o 22° máis grande do mundo.
O país ten dous terzos do seu territorio no deserto do Sáhara, que son practicamente inhabitables e constitúen todo o norte do país. O resto esténdese polas marxes do río Níxer, con grandes sabanas onde é posible a cría de gado e practicar agricultura. É nesta zona onde se atopa a capital, como ademais os principais centros poboados, (Zinder, Maradi e Tillabéri).
The Jimmy Chamberlin Complex
The Jimmy Chamberlin Complex é unha banda alternativa que fusiona rock alternativo e jazz, fundada por Jimmy Chamberlin e Billy Mohler. O seu álbum de estrea, editado en 2005, foi titulado Life Begins Again. No álbum colaboran poñendo voces Rob Dickinson, da banda alternativa británica Catherine Wheel, Billy Corgan de The Smashing Pumpkins, banda na que tocaba Jimmy Chamberlin, Bill Medley de The Righteous Brothers, e a vocalista Linda Strawberry. Despois da saída de Chamberlin de The Smashing Pumpkins en marzo do 2009, dixo que continuaría gravando baixo o nome de Jimmy Chamberlin Complex.
Alderney
Alderney (Aur'gny en normando, Aurgny en francés) é a máis norteña das Illas Anglo-normandas. Forma parte da bailía de Guernsey. Nos seus 8 km² viven 2.400 habitantes. Saint Anne é a única parroquia da illa e o seu centro principal. Tiña o seu propio dialecto normando, o Auregnais, extinguido en torno a 1960. A pesar da poboación non falar francés, esta foi lingua oficial, xunto ao inglés ata 1966. Conta co seu propio parlamento autónomo, Les États d'Aurigny, composto por un Presidente e dez membros elixidos. En 1940 a totalidade da poboación foi evacuada, os alemáns ocuparon a illa ata o 5 de maio de 1945
Albert Schweitzer
Traxectoria
Como músico viaxou por Europa como reputado intérprete ao órgano, sobre todo das obras de Johann Sebastian Bach. Como teólogo, publicou o influente libro Geschichte der Leben-Jesu-Forschung (Historia da investigación sobre a vida de Xesús, máis coñecido pola súa tradución ao inglés, En busca do Xesús histórico, Tubinga, 1905) e o ensaio sobre san Paulo Die Mystik des Apostels Paulus (O misticismo do apóstolo Paulo, Tubinga, 1930), onde afonda nas crenzas escatolóxicas dos primeiros cristiáns, fundando a escola da "escatoloxía realizada".
Estenose aórtica
Tratamento
A terapia con medicamentos non ten un rol definitivo no tratamento da estenose aórtica. Ocasionalmente lógrase aliviar temporalmente co uso de dixital e diuréticos, especialmente en casos asociados a insuficiencia cardíaca.
Lingua kimbundu
O kimbundu, ou mbundu do norte, é unha das dúas linguas bantús faladas en Angola, sendo a outra o umbundu. É a segunda lingua máis falada do país. Os seus falantes concéntranse no noroeste do país, principalmente na provincia de Luanda, provincia de Bengo, provincia de Malanje e provincia de Cuanza Norte. É falada maioritariamente polo pobo ambundu.
Edicións Embora
Edicións Embora é unha empresa editorial fundada en Ferrol, en 1993, por Francisco Rodríguez López, os irmáns Carlos e Antonio Miragaya Casteleiro e Miguel Toval Porta.
Factor de transcrición
Función
Os factores de transcrición son un dos grupos de proteínas que len e interpretan o proxecto ou cianotipo ("blueprint") xenético do ADN. Únense ao ADN e axudan a iniciar un programa que aumenta ou diminúe a transcrición xénica. Son vitais para moitos procesos celulares. A continuación indícanse algunhas das importantes funcións e papeis biolóxicos nos que están envolvidos os factores de transcrición:
Resposta ao ambiente
Non só os factores de transcrición actúan na parte final das cascadas de sinalización relacionadas cos estímulos biolóxicos senón que poden tamén actuar na parte final das cascadas implicadas nos estímulos do ambiente externo. Son exemplos o factor de choque térmico (HSF), o cal aumenta a expresión de xenes necesarios para a supervivencia a temperaturas altas, o factor inducible da hipoxia (HIF), que aumenta a expresión dos xenes necesarios para a supervivencia celular en ambientes baixos en osíxeno, e a proteína de unión ao elemento regulador de esterois (SREBP), que axuda a manter os niveis axeitados de lípidos na célula.
Accesibilidade ao sitio de unión ao ADN
Nos eucariotas, o ADN está organizado xunto con proteínas histonas formando partículas compactas, chamadas nucleosomas, nas que arredor de 147 pares de bases do ADN dan dúas voltas arredor dun octámero central de histonas. O ADN dos nucleosomas é inaccesible para moitos factores de transcrición. Algúns factores de transcrición, denominados factores pioneiros poden malia todo unirse aos seus sitios de unión ao ADN no ADN nucleosómico. Para a maioría dos outros factores de transcrición, o nucleosoma debe ser activamente retirado por motores moleculares como os remodeladores da cromatina. Alternativamente, o nucleosoma pode ser parcialmente desenrolado por flutuacións térmicas que permiten un acceso temporal ao sitio de unión do factor de transcrición. En moitos casos os factores de transcrición deben competir para unirse ao seu sitio de unión ao ADN con outros factores de transcrición e proteínas cromatínicas histonas e non histonas. Pares de factores de transcrición e outras proteínas poden ter papeis antagonistas (activador contra represor) na regulación dun mesmo xene.
España no Festival de Eurovisión Júnior
No Festival de Eurovisión Júnior 2011, coa intención de aumentar o número de participantes para asegurar a viabilidade do concurso, a UER negociou ata o último momento coas televisións de España, Italia e San Marino. Se ben a RTVE amosou certo interese en participar no certame, España non puido confirmar a súa participación a tempo, polo tanto non puido participar nel. Agardábase que España retornara ao festival en 2014 cunha canle de televisión privada non-membro da UER (Atresmedia ou Mediaset España), sendo esta participación baixo permiso especial do organismo europeo pero problemas burocráticos o impediron.
Coracle
Historia
Deseñado para o seu uso nos ríos rápidos de Gales e partes do resto de Gran Bretaña e Irlanda, o coracle empregouse durante séculos, despois de ter sido adoptados por Xulio César na súa invasión de Gran Bretaña a mediados do século -I e utilizounos nas súas campañas en Hispania. Durante a Guerra Civil contra Cneo Pompeio Magno, César fixo uso dos barcos que vira utilizar aos britanos, similares ao coracle galés. César descríbeos así:
Seguridade
O deseño da nave fai do coracle unha nave inestable debido a que se atopa dentro da auga, no canto de estar sobre dela, polo que a barca pode ser transportada sen dificultade polas correntes e polo viento. A Sociedade Coracle publicou directrices para o uso seguro de coracles.
Maruja Pino Piñeiro
Maruja Pino Piñeiro, nada en Ponteareas o 14 de xuño de 1918 e finada en Madrid o 28 de xuño de 2010, foi unha escritora galega.
Actividade cultural
Interesáballe a poesía, xénero que escribía dende os catorce anos, a investigación e a historia, temas sobre os que publicou varios artigos en revistas e libros. A súa obra figura na Antoloxía (1988) de Elisa Vazquez de Guey, Mulleres salientadas de Galicia (1990), e no libro de Xesús López Fernández Poemas á Nai, que ao longo de mil páxinas recolle poemas compostos á figura da nai por autores galegos, tanto residentes no país como na diáspora.
Núria Marín Martínez
Biografía
Núria Marín está casada e non ten fillos. É veciña do barrio de Collblanc-la Torrassa, onde residiu toda a súa vida. Ten estudos equivalentes á diplomatura en Ciencias Empresariais e entrou a traballar como funcionaria no concello de L'Hospitalet no ano 1985, facéndose cargo da dirección do Mercado Municipal de Santa Eulàlia entre outras responsabilidades.
Montería
Historia
As primeiras noticias importantes sobre a montería datan da Baixa Idade Media, cando distintas casas reais e nobres europeas de Portugal, Castela, Francia, a actual Alemaña etc… encargaron a elaboración de Tratados de Caza, actividade favorita da clase dirixente naquel tempo, dos que hoxe coñecemos un bo número, sendo algúns deles:
O monteiro
Hoxe en día nalgunhas rexións (sobre todo no centro e sur de España) empobreceuse o termo monteiro para facer referencia con el ós cazadores que se sitúan coa súa arma na liña de tiro, pero como podemos comprobar na seguinte cita da obra “Origen y Dignidad de la Caça”, escrita por Juan Mateos, Ballesteiro Maior da S.M. Filipe IV (ano 1634), o auténtico significado da verba monteiro é o que se conservou no extremo norte da Península: ''“…saben concertar un jabalí; y después de concertado saben según su instinto natural por donde ha de salir para matarlo a la noche, y saber que hace el jabalí ballesteado, para poderlo así matar en las aguas, como en los panes, y en las demás partes que hallare de comer: saben también matar los venados, gamos y corzos desde las atalayas, hacer batidas para lobos y conocer los pasos de los jabalíes, en dando vuelta a la tierra por las causas que hay para ello. Asimismo es oficio suyo ballestear con el caballo a lazo, y estribo, y saber como se mata cualquier género de caza y el instinto natural de ella."''
Edificio Aurora Polar
Estilo
Trátase dun dos primeiros edificios de estilo racionalista en Galicia, de 12 andares e fachada principalmente en granito. O volume modélase de acordo cos dous obxectivos básicos, a necesidade de aproveitamento máximo do soar e a de dar unha imaxe do principal argumento: as formas dinámicas relacionadas co mundo da máquina e a velocidade (novos ideais estéticos da época), que se manifestan na fachada, na pérgola da cuberta, as cores e as varandas inspiradas en temas náuticos. A entrada principal disponse de xeito que permite salvar a acusada pendente da rúa República Arxentina e así aproveitar todo o espazo para o uso comercial. O entresollado tamén é de uso comercial e salienta polos cerramentos con cristaleiras inclinados cara á rúa formando un zócolo que evidencia a natureza da estrutura reticular de formigón, de xeito que o resto do volume do edificio “flutúa” sobre este feble cerramento. Os sete andares seguintes sobresaen polo movemento que dan as terrazas curvadas co uso de materiais e cores que lembran o mundo náutico e os transatlánticos que parten e chegan á cidade cara ás Américas con varandas de ferro branco, cristal e faixas de gres azulado (tipo piscina). A partir do oitavo andar prodúcese un retranqueo dos tres seguintes andares a xeito de azotea que achegan sensación de movemento ao conxunto. No cume do edificio aparece unha vasta pérgola.
Git
Ao igual que o kernel de Linux, Git é software libre. Distribúese baixo os termos da GNU General Public License versión 2.
Lingua cherokee
Literatura
Arredor do ano 1809, Sequoyah comezou a traballar nun sistema de escritura para a lingua cherokee. Ó comezo, pensou en crear un carácter para cada palabra na súa lingua. Estivo un ano completo traballando niso, e deixando as súas leiras sen plantar, polo que os seus veciños e amigos coidaron que perdera a cabeza. Sábese que a súa muller queimou o seu traballo inicial, xa que cría que era cousa de meigallos. Ó cabo decatouse que os seus esforzos non eran prácticos porque requirirían moitos debuxos que debían ser lembrados. Despois intentou crear un símbolo para cada idea, pero tamén causaría moitos problemas para ser práctico.
Cando Sequoyah regresou ó leste, levou canda si un sobre pechado que contiña un discurso escrito dun dos líderes cherokees de Arcansas. Lendo o seu discurso, convenceu ós cherokees occidentais para que tamén aprendesen o sistema, despois do cal espallouse axiña entre este pobo. En 1825, a Nación cherokee adoptou oficialmente o sistema de escrita. Dende 1828 a 1834, os misioneiros americanos axudaron ós cherokees a empregar o silabario de Sequoyah para desenvolver e imprimir Cherokee Phoenix, o primeiro xornal da Nación cherokee, con texto en cherokee e inglés.
Vocais
O cherokee ten seis vogais fonémicas:
Halíplidos
Descrición
Os imagos destes escaravellos son xeralmente de forma oval, cunha parte superior moi convexa, e miden de 1,5 a 5,0 mm de longo. Son xeralmente de cor de amarelado a marrón claro, frecuentemente con padróns de puntos escuros e claros con 10 ou máis ringleiras de perforacións nos élitros. A característica máis distintiva da familia é ter grandes placas coxais nas patas anteriores, que son inmóbiles (aínda que non están fusionadas na liña central) e esténdense cara atrás ao longo da parte inferior cubrindo a maior parte da base do abdome e os trocánteres das patas posteriores e fémures. Utilízanas para almacenar aire suplementando así o aire transportado baixo os élitros.
Ecoloxía
Os halíplidos viven na vexetación acuática nas beiras de pequenas lagoas, lagos e regatos de augas calmas. Os adultos son omnívoros, comen ovos de insectos, pequenos crustáceos, pólipos de hidrozoos, e algas, mentres que as larvas comen só algas. As especies de Peltodytes depositan os ovos na superficie de plantas acuáticas, mentres que Haliplus escava mastigando unha cavidade nas plantas para poñer alí os ovos. Presentan tres ínstares e a pupación ten lugar en terra nunha cámara construída pola larva.
Stoned & Dethroned
Listaxe de cancións
Cara 1 Cara 2
Nacionalismo catalán
Terra Lliure
Terra Lliure foi unha organización armada independentista catalá, fundada en 1978 e que se deu a coñecer oficialmente no Camp Nou de Barcelona o 23 de xuño de 1981, no marco da campaña "Som una Nació". A xustiza e as forzas de seguridade do estado español consideraban o grupo como unha "banda terrorista". A organización armada TLL (Terra Lliure) foi creada no ano 1979, malia non publicar o seu primeiro comunicado até o 24 de xuño de 1981, na nomeada Crida de Terra Lliure ("Chamamento de Terra Lliure"), un documento feito público durante o acto multitudinario que organiza a Crida a la Solidaritat no Camp Nou (Estadio do F.C. Barcelona), e que é distribuído de xeito masivo entre os asistentes. Aínda así, no mes de maio un comando actuara contra Federico Jiménez Losantos. Nesta declaración de principios xa se menciona a defensa da terra, da lingua, da soberanía nacional, dos dereitos dos traballadores e contra a españolización da sociedade catalá. Estas bases da organización armada acaban sendo subscritas cos berros ''Independencia o mort! Visca la lluita armada! Una sola nació, Països Catalans!'' ("Independencia ou morte! Viva a loita armada! Unha soa nación, Países Cataláns.")
A. S. Neill
Principios educativos
É moi importante matizar o que Neill entende por liberdade. O feito de que os nenos dispoñan dunha ampla marxe de autonomía e liberdade non implica que na escola reine a libertinaxe. A verdadeira liberdade é a que non supón un abuso dos dereitos alleos. Vai asociada ó respecto e á responsabilidade. O neno libre autocontrólase, sen que isto supoña represión de ningún tipo, xa que o fai pola estima en que ten ós demais debido a un tipo de relacións con eles sen medos nin odio. Nisto baséase a aprendizaxe da liberdade. Respecto e liberdade están intimamente ligados, e se aprenden, basicamente, convivindo. Un neno que toca o tambor ás tres da mañá e desperta ós seus pais non está exercendo a súa liberdade, senón abusando, colocándose en canto a dereitos por riba dos mesmos. A convivencia ideal, segundo a entende Neill, é unha horizontalidade nas relacións entre nenos e adultos na que ningún posea tódolos dereitos e anule os do outro. O autoritarismo tradicional na educación oprimía ós nenos, en canto non respectaba as súas peculiaridades e forma de ser. Pero a solución non é unha libertinaxe na que a tortilla se dea a volta, sen deixar de ser a mesma tortilla (sociedade autoritaria). Isto é algo que Neill repite decotío e que produciu enormes malentendidos en moitos pais que quixeron aplicar as súas teorías nos anos sesenta e setenta.
A pedagoxía de Neill foi tan criticada como querida por moitos. Os seus controvertidos principios e o funcionamento da escola que fundara recibiron parabéns e críticas de todo tipo. En especial, cuestionouse o contorno de illamento en que se educa, lonxe dunha sociedade cunhas regras ben diferentes. Porén, Neill sempre defendeu que os nenos se adaptarían a calquera contorno ó saír.
Hokkaido Nippon-Ham Fighters
Os Flyers
thumb|left|Ikuo Fukushima (1956). En 1946, Saburo Yokozawa, director técnico dos Tokyo Senators entre 1936 e 1937, creou un novo equipo coa idea de revivir a desaparecida franquía. Ao equipo uníronse xogadores como Hiroshi Oshita, Shigeya Iijima e Giichiro Shiraki, máis o carencia de medios e problemas económicos levaron a que incluso os uniformes utilizados foran os do antigos Hankyu, equipo desaparecido antes da segunda guerra mundial (cuxo equipo sucesor son os actuais Orix Buffaloes). Os problemas económicos finalizaron cando se fan coas rendas do equipo o empresario Kinkazu Saionji, bisnieto do ex-Primeiro Ministro nipón Saionji Kinmochi, e Noboru Oride. Yokozawa, por outra parte, debido á súa falta de fondos, foi obrigado a dimitir como xerente do equipo. Durante un tempo o equipo foi coñecido a modo de burla como "Seito" (medias azuis), o nome dunha revista de corte feminista.
Traslado a Hokkaido
thumb|Sho Nakata. A partir da tempada 2002 os propietarios da franquía manifestaron a súa idea de trasladarse a Sapporo, quinta cidade máis poboada do Xapón e capital da Prefectura de Hokkaido. A pesar de que nun principio o equipo que pensou en trasladarse foi Seibu Lions e de que os afeccionados de Tokio, cunha base bastante sólida, mostraron a súa frontal oposición, a NPB apoiou o traslado dos Fighters debido a que isto suporía unha descentralización do béisbol no Xapón e deixaría o Tokyo Dome totalmente libre para os Giants. O equipo completou o seu traslado para xogar no Sapporo Dome en 2004. Para o novo destino o equipo fichou estrelas como Tsuyoshi Shinjo e Fernando Seguignol. Ademais contratouse un novo adestrador, Trey Hillman. Os Fighters conseguiron o campionato de Liga máis a Serie do Xapón no ano 2006 (gañando na final aos Chunichi Dragons), así como as Ligas de 2007 e 2009. Isto, sumado á aparición de novas estrelas como o pitchers Yu Darvish e Shohei Ohtani ou o bateador Sho Nakata, atraeu aos habitantes de Hokkaido que comezaron a xerar unha importante base de afeccionados do club. Na década de 2010 o equipo conseguiu gañar outras dúas liga máis, 2012 e 2016, gañando ese último ano as súas terceiras Series do Xapón tras vencer aos Hiroshima Toyo Carp.
Nouakchott
Descrición
Nouakchott é a maior das cidades do Sáhara, se excluímos as cidades sitas nas beiras do Mediterráneo como O Cairo. A gran seca de comezos dos anos 1970 contribuíu ao medramento explosivo da cidade, pois grandes masas de poboación se dirixiron cara a urbe en busca dunha vida mellor.